

**Pikaxml-läheteliikenteen tarkennus hoitopäätösilmoituksen osalta**

**Versio 0.3**

**13.5.2025**

**URN:OID: 1.2.246.777.11.2025.X**

Versiohistoria

|  |  |  |  |
| --- | --- | --- | --- |
| Päiväys | Versio | Tekijä | Kuvaus |
| 26.3.2025 | 0.1 | Timo Tarhonen | Ensimmäinen versio työryhmäkokouksen jälkeen (HUS, Apotti, Tietoevry, NHG, Tietotarha) |
| 17.4.2025 | 0.2 | Timo Tarhonen | Täydennetty versio 14.4 kokouksen perusteella |
| 13.5.2025 | 0.3 | Timo Tarhonen | Muutettu viimeinen kappale 12.5 kokouksen perusteella. |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Sisällysluettelo

[1 Taustaa 4](#_Toc193360679)

[2 Ongelman kuvaus 4](#_Toc193360680)

[3 Ongelman rajaus 4](#_Toc193360681)

[4 HOP-sanoman käyttö 5](#_Toc193360682)

[5 VHO-sanoman käyttö 6](#_Toc193360683)

[6 Muuta 6](#_Toc193360684)

# Taustaa

Suomessa potilashallinnon lähete/palaute-liikenne hoidetaan pikaxml-sanomilla. HL7 Finland on aikoinaan ottanut Suomen Pikaxml lähete/palautemäärityksen teknisen hallintavastuun.

Määrityksestä on tehty XML skeema ja on tarkennettu ja lisätty kuittausmenetelmiä. Semanttiseen sisältöön ei ole juurikaan puututtu. Semanttisestä sisällöstä ei ole virallista määritystä. Semanttinen tulkinta perustuu Medici Datan tekemään dokumentaatioon. Sementtinen sisältö periytyy aikoinaan käytössä olleista CEN:in EDIFACT lähetteen ja hoitopalautteen sanomamäärityksistä, joita Kuntaliton OVT-koordinaatioryhmä muokkasi.

# Ongelman kuvaus

Lähete hyväksytään HOP-sanomalla, joka on hoitopäätösilmoitus. HOP-sanomassa välitetään myös ohjeita ennen varsinaisen hoidon aloittamista.

Osa järjestelmätoimittajista on sitä mieltä, että HOP-sanoma on pelkästään tilasanoma ja ohjeet pitäisi välittää VHO-sanomalla, joka on välihoitopalaute. Kaikki vastaanottajat eivät taasen tue VHO-sanomaa.

HOP-sanomia liikkuu paljon, useimmiten niissä on automaattisesti generoitu vakioteksti.

# Muutoksen tarve

Muutoksella pyritään parantamaan potilaan hoidon laatua. Hoitopäätösilmoituksen yhteydessä annetut lisätietojen tulisi aiheuttaa heräte lähettävässä järjestelmässä.

# Ongelman rajaus

HL7 Finland ei voi käytännössä määrätä, voiko ohjeet välittää HOP-sanomassa vai pitääkö käyttää VHO-sanomaa. Lähetteen lähettäjän ja vastaanottajan pitää sopia keskenään menettelytavasta.

Käytettäessä edellä mainittuja sanomia, ennen hoidon aloittamista annettavat ohjeet siirretään seuraavassa rakenteessa:

<REF\_EPICRISIS\_TEXT\_ROWS>

<EPICRISIS\_TEXT\_ROW><ROW\_NUM>1</ROW\_NUM><EPICRISIS\_TEXT>ohjerivi 1</EPICRISIS\_TEXT></EPICRISIS\_TEXT\_ROW>

<EPICRISIS\_TEXT\_ROW><ROW\_NUM>3</ROW\_NUM><EPICRISIS\_TEXT>ohjerivi 2</EPICRISIS\_TEXT></EPICRISIS\_TEXT\_ROW>

<EPICRISIS\_TEXT\_ROW><ROW\_NUM>3</ROW\_NUM><EPICRISIS\_TEXT>ohjerivi 3</EPICRISIS\_TEXT></EPICRISIS\_TEXT\_ROW>

</REF\_EPICRISIS\_TEXT\_ROWS>

# HOP-sanoman käyttö

HOP-sanoma on aina tilasanoma, lähete on hyväksytty. Useimmiten HOP-sanomassa on vakioteksti ja ei ole tarpeen tehdä herätettä lähetteen lähettäneessä järjestelmässä. Joskus sanomassa on lähetteen vastaanottajan kirjaamia ohjeita lähettäjälle ja näissä tapauksessa lähettävässä järjestelmässä pitäisi syntyä heräte, joka ohjaa näiden ohjeiden tarkistamiseen.

Maaliskuussa 2025 työryhmä (HUS, Apotti, Tietoevry, NHG, Tietotarha) päätyi siihen, että jos HOP-sanomassa on lähetteen hyväksyjän kirjaamia ohjeita, niin käytetään HOP-sanomassa alityyppiä HOI. Tämä vaatii muutoksen lähettävään järjestelmään. Etuna on se, että alkuperäisen lähettäjän järjestelmä voi generoida herätteen tarvittavissa tapauksissa.

Seuraavassa taulukossa:

pth = lähetteen lähettäjä

esh = lähetteen vastaanottaja

MT = sanomatyyppi

MST = sanoman alityyppi

|  |  |  |  |  |
| --- | --- | --- | --- | --- |
|  | **Sanoma** | **Suunta** | **Skeema, sanomatyyppi,**  **sanoman alityyppi** | **Huomio** |
| 1 | lähete | pth -> esh | REFDIS, MT=LAH/KON, MST="" | Myös konsultaatiopyyntö, jossa potilas otetaan hoitoon. |
| 2 | lähetteen tekninen vastaanottokuittaus | esh -> pth | ACK, MT=LAH/KON, MST="" | Jos lähettäjä pyytää kuittausta (ACK\_NEEDED=Y). |
| 3 | lähetteen sovellustason tulokuittaus: käyttäjä ottanut vastaan | esh -> pth | REFDIS, MT=KAS, MST="" | Jos lähettäjä pyytää kuittausta (SNDR\_ARR\_CONF=Y). |
| 4 | lähetteen siirtosanoma | esh -> pth | REFDIS, MT=HOP,MST="SII" | Jos lähete on siirretty vastaanottopäässä |
| 5a | hoitopäätösilmoitussanoma | esh -> pth | REFDIS, MT=HOP,MST="" | Sanoma ei sisällä vastaanottajan antamia ohjeita (voi sisältää vakioteksin) |
| 5b | hoitopäätösilmoitussanoma | esh -> pth | REFDIS, MT=HOP,MST="HOI” | Sanoma sisältää vastaanottajan antamia ohjeita |
| 5c | lähetteen palautussanoma | esh -> pth | REFDIS, MT=LAH, MST=PAL |  |
| 5d | lähetteen palautus konsultaatiovastauksella | esh -> pth | REFDIS, MT=EPI, MST=KON |  |

# VHO-sanoman käyttö

VHO-sanoma on samansisältöinen kuin HOP-sanoma, ainoastaan sanoman tyyppi on VHO. VHO-sanomassa on aina lisätietoja, jotka lähetteen lähettäjän on huomioitava. Sanomassa lisätiedot ilmoitetaan kappaleessa 3 mainitulla tavalla.

|  |  |  |  |  |
| --- | --- | --- | --- | --- |
|  | **Sanoma** | **Suunta** | **Skeema, sanomatyyppi,**  **sanoman alityyppi** | **Huomio** |
| 1 | lähete | pth -> esh | REFDIS, MT=LAH/KON, MST="" | Myös konsultaatiopyyntö, jossa potilas otetaan hoitoon. |
| 2 | lähetteen tekninen vastaanottokuittaus | esh -> pth | ACK, MT=LAH/KON, MST="" | Jos lähettäjä pyytää kuittausta (ACK\_NEEDED=Y). |
| 3 | lähetteen sovellustason tulokuittaus: käyttäjä ottanut vastaan | esh -> pth | REFDIS, MT=KAS, MST="" | Jos lähettäjä pyytää kuittausta (SNDR\_ARR\_CONF=Y). |
| 4 | lähetteen siirtosanoma | esh -> pth | REFDIS, MT=HOP,MST="SII" | Jos lähete on siirretty vastaanottopäässä |
| 5a | hoitopäätösilmoitussanoma | esh -> pth | REFDIS, MT=HOP,MST="" | Sanoma ei sisällä vastaanottajan antamia ohjeita |
| 5a1 | välihoitopalaute | esh -> pth | REFDIS, MT=VHO,MST="” | Sanoma sisältää vastaanottajan antamia ohjeita |
| 5c | lähetteen palautussanoma | esh -> pth | REFDIS, MT=LAH, MST=PAL |  |
| 5d | lähetteen palautus konsultaatiovastauksella | esh -> pth | REFDIS, MT=EPI, MST=KON |  |

# Muuta huomioitavaa

Voidaan joutua tilanteeseen, jossa lähetteen vastaanottanut järjestelmä ei tue VHO-sanoman lähettämistä ja lähetteen lähettäjä sitä vaatii. Tällöin lähetteen vastaanottavaan järjestelmään kannattaa tehdä tuo HOP-HOI-muutos ja integraatioalusta monistaa HOP-sanoman VHO-sanomaksi ja lähettää sen pienellä viiveellä HOP-sanoman jälkeen.

Ennen HOP-HOI-sanoman käyttöönottoa pitää varmistaa vastaanottajilta, että HOI-alityypin käyttöönotto ei aiheuta ongelmia.

Hoitopäätösilmoituksen yhteydessä annetut lisätiedot eivät muodosta keskusteluprosessia lähettäjän ja vastaanottajan välillä, kyse on yhdensuuntaisesta tiedonsiirrosta.

# Tavoitetila

Tavoitetilassa hoitopäätösilmoituksen yhteydessä annettavat lisätiedot aiheuttavat herätteen kaikilla lähettäjillä. Tavoitteeseen tulee pyrkiä kustannukset minimoiden, sopivassa kehitysvaiheessa.

Tässä määrityksessä on esitetty 2 vaihtoehtoista teknistä toteutustapaa tavoitteeseen pääsemiseksi. Toiveena on, että esim. viranomaisohjauksen kautta päästäisiin yhteen toteutustapaan.